  Виталий Пронин Удмуртстат та нуналъёсы шараяз сиён-юонлы дунъёслэсь вошъяськемзэс. Февраль толэзьлэн кутсконаз тужгес но дунтэмаз курегпуз (5,7 процентлы), курег сӥль (4,8 процентлы), сьӧдчабей кеньыр (3,4 процентлы), парсь сӥль (1,6 процентлы). Азьвыл сямен ик кылизы йӧллы, нӧкы вӧйлы, скал сӥльлы но сылаллы дунъёс. Кисыысь тросгес коньдон поттоно луоз бакча сиёнъёс понна: гулбечъёсын емышъёс кулэсмемен валче дуноязы картош, кубиста но сугон (28 процентозь). Со сяна, 5,8 процентлы дунояз ӟег но чабей нянь.Потребительлэн кудыяз пырись сиён-юонъёсъя Приволжск федерал округысь улосъёс пӧлын Удмуртия 7-тӥ интыын, Россиысь улосъёс пӧлын - 68-тӥ интыын (нырысетӥ инты - тужгес вылӥ дун).Берло нуналъёсы шаерамы дунояз эстӥськон но. 34 копейкалы ӝутскиз 92-тӥез бензин (луиз 28,56 манет), 32 копейкалы - 95-тӥез (луиз 31,11 манет). Удмуртиын эстӥськонлы шоро-куспо дунъёс 31,11 манет (95 номерен) но 28,56 манет (92 номерен) вылын возисько.Елена Никитина Теги: Удмуртстат  